Együttműködés az Ipoly-völgyi Különleges Mentőegyesülettel | Nógrád-Hont
KitekintőIpoly-völgyi Különleges Mentőegyesületeltűnt személyek felkutatása
Együttműködés az Ipoly-völgyi Különleges Mentőegyesülettel
2016.03.19. 08:48
Együttműködési megállapodást írt alá 2016. március 17-én Seidel Levente Márton az Ipoly-völgyi Különleges Mentőegyesület elnöke, valamint Dr. Nagy László rendőr dandártábornok, rendőrségi főtanácsos, Nógrád megyei rendőrfőkapitány.
A főkapitányság épületében megkötött szerződés értelmében az eltűnt személyek felkutatása céljából, a megye területén bekövetkezett veszélyhelyzetek esetén jelentkező speciális mentési feladatokban a mentőcsoport a Rendőrségi törvény előírásainak megfelelően segítséget nyújt.
A felek vállalták többek között azt is, hogy az eltűnt személyek felkutatásában szolgálatuk tevékenységét összehangolják, elérhetőségieket folyamatosan egyeztetik, a kapcsolattartásra összekötőket jelölnek ki, valamint szakmai tájékoztatót, bemutatókat tartanak. A felek megállapodtak abban is, hogy évente legalább egy alkalommal áttekintik az együttműködési megállapodás megvalósulásának tapasztalatait, melyek alapján megteszik a szükséges intézkedéseket.